# Visjon for prosjektet og mål for sprinten

Vår visjon for dette prosjektet er å lage en brukervennlig og enkel løsning for målgruppen til Salaby.no. Nettsiden skal være morsom og barnevennlig, men samtidig estetisk og tiltalende. Vi skal fokusere på å skape positive opplevelser med en enkel meny-og navigeringsstruktur.

Vi vil skape en nettside som bringer glede til målgruppen, som fører til at læring blir morsommere. Siden målgruppen er barn mellom 5-13 år så vil vi bringe farger og effekter inn i løsningen.

For at alle personer i gruppen skal kunne bidra, er det viktig for oss at alle skal ha vært innom hver enkelt type oppgave. Samtidig er det viktig at alle får en rolle og et ansvar, slik at vi blir likestilte. Inndeling av roller består av kunnskap og erfaring, men samtidig interesse av å lære.

For at arbeidsinnsatsen alltid skal være på topp skal vi oppmuntre, komme med konstruktiv kritikk og være positive mot hverandre.

I slutten av sprint 1 skal alle punkter vi har satt i backlogg være ferdig, alle skal ha følt at de har bidratt og vi skal være fornøyd med eget resultat.